સુપ્રીમ કોર્ટ, કેન્દ્ર સરકાર, વિપક્ષ અને દિલ્હી સરકાર બધા ગુંગળામણ - અકળામણ અનુભવી રહ્યા છે. ના, લશ્કરી બળવો નથી, નાગરિક અશાંતિ પણ નહી, લોકશાહીના કોઈ આધારસ્તંભ ઉપરનો હુમલો પણ નથી, માત્ર હવાનું પ્રદૂષણ. મનમોહન સરકારને મુંબઈ, બેજિંગ જેવું બનાવવું હતું. અત્યારે હવા પ્રદૂષણના આંકમાં દિલ્હીએ, બેજિંગને પાછળ છોડ્યું છે. કેજરીવાલ આગળ નીકળ્યા છે એ કહેવું તો રાજનૈતિક અવળચંડાઈ કહેવાય. છતાં સુપ્રીમ કોર્ટે તેમની સરકારને એકી-બેકી સંખ્યામાં ગાડીઓ દોડાવવા સિવાયની કોઈ વાત કરો તેમ કહ્યું. તે આવી આપત્તિને પહોંચીવળવા અંગેની તેમની અણઆવડતનો પુરાવો જ.